**ՀԱՅՏԱՐԱՐՈՒԹՅՈՒՆ**

**հրավերի պարզաբանման մասին**

### Հայտարարության սույն տեքստը հաստատված է գնահատող հանձնաժողովի

###  2021 թվականի հունվարի 12-ի թիվ 1 որոշմամբ և հրապարակվում է

### “Գնումների մասին” օրենքի 29-րդ հոդվածի համաձայն

### Ընթացակարգի ծածկագիրը ԵՔ-ԲՄԱՊՁԲ-21/5

 Երևանի քաղաքապետարանի կարիքների համար առողջապահական կազմակերպությունների համար բժշկական սարքավորումների և պարագաների ձեռքբերման նպատակով կազմակերպված ԵՔ-ԲՄԱՊՁԲ-21/5 ծածկագրով գնման ընթացակարգի գնահատող հանձնաժողովը ստորև ներկայացնում է նույն ծածկագրով հրավերի վերաբերյալ 11.01.2021թ. ստացված հարցադրումը և դրա վերաբերյալ 12.01.2021թ. տրամադրված պարզաբանումը`

Հարցադրում N 1

Հարցումները ներկայացված են կից գրություններում

Պարզաբանում N 1

1. Նոր կորոնավիրուսաիյին հիվանդության ժամանակ ռենտգեն հետազոտությունների իրականացումը առաջնային է և շատ կարևոր է հիվանդության հայտնաբերման, բուժման ընթացքի և հետագա բարդությունների կանխարգելման նպատակով: Հաշվի առնելով վերագրյալը և հիվանդության տարածվածությունը՝ նպատակահարմար է գտնվել սահմանել սարքավորումների ձեռքբերման հնարավորինս կարճ ժամկետ՝ չխախտելով գնումների օրենդրության պահանջները: Նշված պարագայում հաշվի առնվել նաև ռենտգեն սարքերի մոնտաժման և գոևծարկման ժամանակահատվածը, որը նույնպես տևական ժամանակ է պահանջում:

Միաժամանակ՝ Ուլտրաձայնային հետազոտության սարքերը նույնպես շատ կարևոր են առանձին հիվանդությունների վաղ հայտնաբերման և կանխարգելման նպատակով, և ծրագրի շրջանակներում նախատեսվում է տրամադրել այն բուժհաստատություններին, որտեղ առաջնահերթ է նշված սարքերի պահանաջարկը: Հաշվի առնելով վերոգրյալը և հիվանդության տարածվածությունը՝ նպատակահարմար է գտնվել սահմանել սարքավորումների ձեռքբերման հնարավորինս կարճ ժամկետ՝ չխախտելով գնումների օրենդրության պահանջները:

Միաժամանակ՝ պայմանագրի նախագծի 8.8 կետի համաձայն՝ ապրանքների մատակարարման ժամկետը կարող է երկարաձգվել մինչև պայմանագրով այդ ժամկետը լրանալը՝ վաճառողի առաջարկության առկայության դեպքում՝ պայմանով, որ առաջարկությունը ներկայացվել է ոչ ուշ, քան պայմանագրով ի սկզբանե մատակարարման համար սահմանված ժամկետը լրանալուց առնվազն 5 օրացուցային օր առաջ: Ընդ որում ապրանքների մատակարարման ժամկետը երկարաձգվում է մեկ անգամ մինչև 30 օրացուցային օրով:

Ելնելով վերոգրյալից՝ տեղեկացնում եմ, որ մատակարարման հետ կապված խնդիրներ առաջանալու դեպքում մատակարարի պահանջով կդիտարկվի նաև ժամկետը ևս 30 օրացուցային օրով երկարաձգելու հարցը:

2. «Գնումների մասին» օրենքի 35-րդ հոդվածի և ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման» Կարգի (այսուհետ՝ Կարգ) 32-րդ կետով սահմանված պահանջների համաձայն՝ մրցույթի արդյունքներով ընտրված մասնակիցը պարտավորվում է ներկայացնել պայմանագրի ապահովում վերջինիս գնային առաջարկի 10% տոկոսի չափով և որակավորման ապահովում գնային առաջարկի 100% տոկոսի չափով, եթե մասնակցի գնային առաջարկը գերազանցում է 10 մլն. ՀՀ դրամը, ապա վերջինս պարտավորվում է հիշյալ ապահովումները ներկայացնել բանկային երաշխիքի կամ կանխիկ փողի ձևով:

Կարգի 32-րդ կետի 1-ին ենթակետի «գ» պարբերության համաձայն՝ «մասնակիցը հայտով ներկայացնում է՝ իր կողմից հաստատված հավաստում՝ ընտրված մասնակից ճանաչվելու դեպքում, օրենքի 35-րդ հոդվածով սահմանված ժամկետում, ներկայացրած գնային առաջարկի չափով որակավորման ապահովում ներկայացնելու պարտավորության մասին:»

Կարգի 32-րդ կետի 26-րդ ենթակետի համաձայն՝ «սույն կետի 1-ին ենթակետի «գ» պարբերությամբ նախատեսված ապահովումը այն ներկայացնողին վերադարձվում է *պայմանագրի կատարման արդյունքը պատվիրատուի կողմից* ***ամբողջական ընդունվելուն*** *հաջորդող հինգ աշխատանքային օրվա ընթացքում*..»

Կարգի 32-րդ կետի 27-րդ ենթակետի համաձայն՝ «պայմանագրի ապահովումը այն ներկայացրած անձին վերադարձվում է օրենքի 35-րդ հոդվածով սահմանված ժամկետում՝ *վերջինիս կողմից պայմանագրով ստանձնված պարտավորությունների* ***ամբողջական*** *կատարման դեպքում.*»:

Հրավերի Հավելված 6-ի՝ պայմանագրի նախագծի 4.2 կետի համաձայն՝ «Հիմնական միջոց հանդիսացող ապրանքների համար երաշխիքային ժամկետ է սահմանվում Գնորդի կողմից ապրանքն (1-ին, 2-րդ և 3-րդ չափաբաժինների մասով) ընդունվելու օրվան հաջորդող օրվանից հաշված 730 օրացուցային օրը, իսկ (4-ից-8-րդ չափաբաժինների մասով) ընդունվելու օրվան հաջորդող օրվանից հաշված 365 օրացուցային օրը: Եթե երաշխիքային ժամկետի ընթացքում ի հայտ են եկել մատակարարված ապրանքի թերություններ, ապա Վաճառողը պարտավոր է իր հաշվին, Գնորդի կողմից սահմանված ողջամիտ ժամկետում վերացնել թերությունները»:

Վերոգրյալով պայմանավորված՝ հարկ է նկատի ունենալ, որ պայմանագրով սահմանված երաշխիքային ժամկետի ընթացքում ի հայտ եկած մատակարարված ապրանքի թերությունների վերաբերյալ վաճառողի կողմից իրականացվող գործողությունները պայմանագրով ստանձնած պարտավորություն է, իսկ պայմանագրի ամբողջական կատարումն իրենից ենթադրում է դրանով ստանձնած բոլոր պարտավորությունների ողջ ծավալով (**ամբողջական**) կատարում:

Սույն հայտարարության հետ կապված լրացուցիչ տեղեկություններ ստանալու համար կարող եք դիմել

### ԵՔ-ԲՄԱՊՁԲ-21/5 ծածկագրով գնահատող հանձնաժողովի քարտուղար Գ. Մուրադյանին:

Հեռախոս՝ 011514373։

Էլեկոտրանային փոստ՝ gor.muradyan@yerevan.am։

ԵՔ-ԲՄԱՊՁԲ-21/5ծածկագրով գնման ընթացակարգի գնահատող հանձնաժողովը